Deg yixef-agi wis sin, ad nesleḍ ixemsa n yisefra i yura Ben Muhemmed ɣef tmeṭṭut, deg-sen ad d-nessufeɣ awalen yesɛan yiwen n unamek i wakken ad naweḍ ɣer tiktiwin i yebɣa umedyaz ad tent-yessiweḍ i umeɣri. Ayagi ad d-yili s uslaḍ n tseglutin (isotopies sémantiques) : Greimas deg udlis-ines « sèmiotique textuelles » yefka-d tabadut n tseglutin, yenna-d : « d tuqna n wawalen id yettɛwaden akken ad d-yeffaɣ yiwen n unamek »12.